tomron87/hebrew-wikipedia-sentences-corpus huggingface dataset:
ספירס הפכה למקליטת הסינגלים הנמכרת ביותר בבריטניה בשנת 1999 כשמכרה יותר משני מיליון עותקים של סינגלים בפחות משנה.
הסינגל מכר יותר מ-4,200,000 עותקים ברחבי העולם.
בישראל נחל הצלחה גדולה והגיע למקום הראשון במצעד הגלגלצ.
נכון לינואר 2020 כמות הצפיות עומדות על כ 120 מיליון.
הווידאו קליפ לסינגל זה צולם על ידי נייג'ל דיק, הבמאי של שני הקליפים הקודמים של ספירס.
בשנת 2000, הקליפ היה מועמד בטקס פרסי הווידאו של ערוץ MTV בקטגוריית "Best Dance Video", דבר שגרם לספירס להתגאות בעבודתה, שכן כל הקונספט של הקליפ היה רעיון שלה.
הקונספט של הקליפ אשר צולם בקליפורניה, היה בתוך מועדון בו ספירס שרה ומופיעים בקטעי כוריאוגרפיה.
בקליפ מופיעים גם השחקנים מליסה ג'ון הארט ואדריאן גרינר, בשל העובדה שהיו חלק מהקאסט של הסרט "Drive Me Crazy".
ספירס אף הופיעה בפרק פתיחת העונה הרביעית של סברינה המכשפה הצעירה, בה מככבת ג'ון הארט.
השיר הוכח כלהיט עולמי נוסף של ספירס כאשר הפך למקום הראשון בישראל, יפן, בלגיה, וספרד ונכנס אל תוך עשרות הגדולים בעוד כ-18 מצעדים בעולם.
היינו, מאפשר ניהול מרכזי של בקרת גישה מרחוק, להתקני רשת וציוד מחשוב הנתונים ברשת תקשורת.
כדי לאפשר גישה של משתמשים - כגון מנהלי הרשת, להתקני הרשת, התקני הרשת פונים לשרת מרכזי באמצעות הפרוטוקול וזאת כדי לאמת את זהות המשתמשים, כדי לקבל מידע על אוסף הפעולות שהם מורשים לבצע וכדי לנהל חשבונאות היינו, רישום לצרכיי מעקב של פעילות המשתמשים.
הפרוטוקול פותח על ידי חברת סיסקו מערכות בשנת 1996 כדי להרחיב את היכולות שניתנו על ידי פרוטוקול TACACS הוותיק.
הפרוטוקול מבוסס על פרוטוקול TACACS, אבל מלבד השם המשותף, זהו פרוטוקול חדש לחלוטין שאין לו תאימות לאחור לאף גרסה קודמת של TACACS.
הפרוטוקול ו-RADIUS החליפו במקומות רבים את הפרוטוקולים הישנים ברשתות שנבנו לאחרונה וברשתות מעודכנות, אולם TACACS ו-XTACACS ממשיכות להופיע על מערכות ישנות רבות.
פרוטוקול TACACS פותח לראשונה ב-1984 על ידי BBN Technologies לצורך ניהול רשת התקשורת MILNET שהייתה חלק מרשת ARPANET של משרד ההגנה האמריקאי.
תחילה הוא נועד לחסוך למשתמשים הליך הזדהות (LOGIN) כפול כאשר הם מתחברים באמצעות טרמינל מרוחק.
גרסה ראשונית זו, של הפרוטוקול עבדה על בסיס UDP והיכולות שלה היו מוגבלות לאימות משתמשים וניהול הרשאות בלבד.
מפרט הפרוטוקול של גרסה זו לא פורסם מעולם.
למרות זאת חברת סיסקו יישמה את הפרוטוקול במוצריה ואף טענה שהיישום תואם לחלוטין לפרוטוקול הראשוני.
עם הזמן הרחיבה סיסקו את הפרוטוקול לתמוך גם בניהול הרשאות, וחשבונאות וכן לעבוד על בסיס TCP.
הרחבה זו זכתה לכינוי XTACACS ושמרה על תאימות אחורה לפרוטוקול הראשוני בשימוש ב-UDP.
בשנת 1993 פורסמה הגרסה המורחבת של סיסקו על ידי ארגון IETF כתקן פתוח תחת השם .
מאז מקובל לקרוא בשם TACACS לגרסת הפרוטוקול המתוקננת בתקן זה.
עם השנים פיתחה סיסקו גרסה אחרת לפרוטוקול תחת השם .
מפרט הפרוטוקול זה פורסם, ביוזמת סיסקו, שנת 1998 כטיוטת תקן (DRAFT) על ידי ארגון IETF.
+TACACS עובד על בסיס TCP ומשתמש בדרך כלל בפורט 49. הוא מורכב משלושה פרוטוקולים נפרדים, אשר ניתן ליישם אותם על שרתים נפרדים.
הפרוטוקול מציע תמיכה בריבוי פרוטוקולים, כגון: IP ו-AppleTalk.
הפעלה רגילה מצפינה לחלוטין את הגוף ההודעה עבור תקשורת מאובטחת יותר.
זהו אחד השיפורים של חברת סיסקו על הפרוטוקול המקורי.
+השוואה בין "TACACS" ל-"+TACACS"TACACS+TACACSתקינהפורסם כ-פורסמה רק טיוטת תקןהצפנהאיןתוכן ההודעות מוצפןפרוטוקול תעבורהTCPו-UDPרק TCPפורט4949אופן האימותשם משתמש וססמה בפורמט ASCIIASCII,PAP,CHAP,Kerberos
יתרונות הפרוטוקול והשוואה מול פרוטוקולים דומים
לעומת RADIUS המשלב אמצעי אימות בתוך פרופיל משתמש, הפרוטוקול מפריד בין שתי הפעולות.
הפרוטוקול משתמש בפרוטוקול תקשורות TCP, בעוד ש-RADIUS משתמש ב-UDP.
ההרחבות בפרוטוקול מספקות סוגים נוספים של בקשות אימות וסוגים נוספים של קודי בתגובה, יותר מאשר היו במפרט המקורי.
בסלנג עברי, וּש היא סיומת (מוספית) שמקורה בשפות סלאביות וביידיש ונועדה להביע חיבה, בעיקר כשהיא מצורפת לשמות פרטיים.
כך, למשל, חנה בצירוף הסיומת הופכת לחנוש, דן הופך לדנוש וכיוצא בזה.
לעיתים יצרה הסיומת את כינוי החיבה בו מוכר אדם, כמו במקרה של איש הפלמ"ח גבריאל רפפורט, שכונה "גברוש".
יוצרי סדרת הטלוויזיה "רגע עם דודלי" ששודרה בשנות ה-70 בחרו בכינוי "חביתוש" לדמות בתוכנית שהייתה עשויה מחבית.
בעשור השני של המאה ה-21 התפתח השימוש בסיומת בשפת הפקצות, והתרחב גם לשמות עצם שאינם שמות פרטיים, ואף למילים נוספות.
בין המילים הבולטות "היי ו"ביי" (מילים שכשלעצמן מקורן באנגלית), שהפכו ל"הַיוּש" ו"בַּיוּש", בהתאמה.
פרודיה על שימוש זה בסיומת נעשתה בסדרה "ארץ נהדרת", בה הדמות קשת ליבליך (שני כהן) נערכה לחגיגות ה"בת מצווש" שלה, תוך שימוש מופרז במילים עם הסיומת.
אף שככלל הסיומת יוצרת הקשר חיובי, יוצאת מן הכלל היא המילה "ערבוש", מילת גנאי לערבים.
רוביק רוזנטל סבור כי השימוש בסיומת במקרה זה נועד להקטין את הערבי ולהציגו כחלש.
רשת שיתוף התמונות אינסטגרם מכונה גם בשם אינסטוש.
ב-2019, כמתיחה לכבוד אחד באפריל, פרסמה האקדמיה ללשון העברית פוסט בפייסבוק אודות אישור הסיומת כתקנית בעברית ואודות משמעותה ושימושיה.
הוא אלבומה התשיעי של להקת ג'נסיס.
האלבום יצא לאור באפריל 1978. זהו האלבום הראשון בהרכבה החדש של הלהקה כשלישייה.
שם האלבום ("...ואז היו שלושה...") מעיד בעצם על עזיבתו של הגיטריסט סטיב האקט והפיכת הלהקה לשלישייה.
הלהקה נותרה בהרכבה הזה עד עזיבתו של פיל קולינס ב-1996. באלבום זה מתחילה השפעת הפופ על הלהקה, מה שהוביל ל"התמסחרות" הלהקה.
אך עם הפופ, עדיין יש השפעות כבדות של רוק מתקדם.
השיר Sences from a Night's Dream מבוסס על רצועת הקומיקס נימו הקטן.
זהו השיר הראשון שאת מילותיו כתב קולינס לבדו.
Say It's Alright Joe מדבר על שתיין שמגיע עד לאבדן חושים בעקבות שכרותו.
האלבום הגיע עד למקום השלישי במצעד האלבומים הבריטי ושהה במצעד במשך 32 שבועות בזכות הצלחתו של הסינגל Follow You Follow Me.
גם באלבום זה את רוב השירים כתב והלחין טוני בנקס קלידן הלהקה.
לאחר עזיבתו של סטיב האקט החליף אותו בסיסט הלהקה, מייק ראת'רפורד.
זהו גם האלבום האחרון שבו הלהקה השתמשה במלוטרון.
עטיפת האלבום עוצבה על ידי היפנוסיס שהוקמה על ידי סטורם ת'ורג'רסון (אשר נודע בעבודתו עם פינק פלויד).
פיל קולינס - שירה, תופים, כלי הקשה
טוני בנקס - קלידים, שירה, גיטרת 12 מיתרים
מייקל ראת'רפורד - גיטרה בס, גיטרה חשמלית (6 ו-12 מיתרים), דוושות בס
Down and Out הוא השיר הפותח את האלבום.
אורך השיר 5 דקות, והוא נכתב על ידי כל חברי הלהקה: טוני בנקס, פיל קולינס ומייק ראת'רפורד.
זהו שיר שבו התחיל להישמע הצליל הפופ אשר מחליף את צליל הרוק המתקדם הייחודי של הלהקה.
השיר כמו השירים מהתקופה של הלהקה עם פיטר גבריאל, נפתח בשקט ומוביל לסיום דרמטי.
פיל קולינס - תופים, שירה
טוני בנקס - מלוטרון, סינתיסייזר
מייק ראת'רפורד - גיטרת בס, גיטרה
Undertow (זרם תחתי) הוא השיר השני באלבום.
השיר נכתב והולחן על ידי הקלידן, טוני בנקס.
זהו השיר הראשון באלבום שנכתב על ידי בנקס בלבד והראשון שנכתב על ידי חבר להקה יחיד.
גם הבסיסט מייק ראת'רפורד כתב שיר בעצמו מלבד המתופף והסולן פיל קולינס אשר כתב יחד עם חברי הלהקה.
לשיר ניכרת ההשפעה של מוזיקת הפופ שהחליפה את צליל הרוק המתקדם הייחודי של הלהקה.
השיר הופיע באלבום האוסף של הלהקה, The Platinum Collection.
Ballad of Big הוא השיר השלישי באלבום.
השיר נכתב על ידי כל חברי הלהקה (טוני בנקס, פיל קולינס ומייק ראת'רפורד).
זהו השיר הראשון באלבום שכלל שיתוף פעולה בין השלושה.
השיר מספר על ענק בשם ג'ים אשר מפחד מכולם.
והשיר, כמו השירים בתקופה של הלהקה עם פיטר גבריאל, נפתח בשקט ומתפתח לשיר רוק קצבי ואגרסיבי.
השם המקורי של השיר היה Ballad Of Big Jim.
Deep in the Motherlode נכתב על ידי הבסיסט/גיטריסט הלהקה מייק ראת'רפורד.
השיר יצא לאור כרצועה השישית באלבום.
השיר מספר סיפור בדיוני על מסעותיו של אדם בתקופת בהלת זהב בנבדה ומשפחתו, שהאיצה בו לקבל זהב רב ככל שהוא יכול.
המילים "Go West young man" ("לך למערב איש צעיר") הן התייחסות למשפט מפורסם של הוראס גרילי, אשר, ב-13 ביולי 1865 פרסם מאמר: "לך איש למערב איש צעיר, תיסע מערבה ותגדל עם המדינה".
השיר בוצע בהופעות הלהקה בהופעות לקידום האלבום ב-1978 ושימש תכופות כשיר הפתיחה בסיבוב ההופעות שלהם בשנת 1980, אבל השיר לא בוצע בהופעה חיה לאחר מכן.
ביפן ובצפון אמריקה השיר הופץ כסינגל, אך שמו שונה ל- "לך איש צעיר מערב", כשורה זה החוזרת על עצמה לאורך כל השיר.
Many Too Many הוא סינגל נוסף מהאלבום.
הגיע למקום ה-43 במצעד הסינגלים הבריטי.
לבי-סייד של הסינגל נוספו שני שירים שלא הופיעו בשום אלבום אולפן של הלהקה.
"Vancouver" ו-"The Day the Light Went Out" שני שירים אלו לבסוף יצאו במארז התקליטורים של הלהקה Genesis Archive 2: 1976–1992. לשיר זה צולם וידאו קליפ.
השיר כולל את השימוש האחרון של הלהקה במלוטרון בכל ההקלטות של ג'נסיס.
למרות זאת, קלידן הלהקה טוני בנקס השתמש במלוטרון באלבום הבכורה שלו A Curious Feeling שיצא שנה לאחר מכן.
השיר מעולם לא בוצע בהופעות החיות של הלהקה.
אך השיר הושמע שוב בסיבוב ההופעות של הלהקה.
גם בסיבוב ההופעות לאיחוד הלהקה בנקס הציע לנגן את השיר אך זה נדחה.
+ (מבוטא: פלוס) הוא אלבום אולפן הבכורה של הזמר והיוצר הבריטי אד שירן, אשר יצא לאור ב-9 בספטמבר 2011 על ידי אסילם רקורדס ואטלנטיק רקורדס.
האלבום סימן את פריצת הדרך המסחרית של שירן, לאחר שפרסם חמישה אלבומים באופן עצמאי.
ג'ייק גוסלינג ושירן הפיקו את רוב האלבום, עם סיוע נוסף של מפיק ההיפ הופ אמריקאי, .No.I.D.
עניין התקשורת סביב האלבום היה 'מתודלק' באופן משמעותי בשל שני הסינגלים שקדמו לו - "The A Team", "You Need Me, I Don't Need You", אשר הגיע למקומות הרביעי והשלישי במצעד הסינגלים הבריטי בהתאמה.
הסינגל "Lego House" פורסם ב-11 בנובמבר 2011 בתור הסינגל השלישי מהאלבום וזכה להצלחה בדומה לקודמיו בכך שהגיע למקום החמישי במצעד הבריטי.
שלושה סינגלים נוספים - "Drunk", "Small Bump", ו-"Give Me Love" פורסמו לאורך שנת 2012 כאשר כולם הגיעו ל-25 המקומות הראשונים במצעד הסינגלים הבריטי.
האלבום זכה לביקורות חיוביות מצד מבקרי המוזיקה.
עם פרסום האלבום, נמכרו כבר בשבוע הראשון כ-102,000 עותקים בבריטניה.
האלבום אף זכה להצלחה במצעד הבילבורד 200, כאשר הגיע למקום החמישי, ונמכרו 42,000 מעותקיו.
+ היה לאלבום הבכורה של האמן הבריטי שהגיע למיקום הגבוה ביותר מאז "I Dreamed a Dream" מאת סוזן בויל בשנת 2009. כמו כן, + הוא האלבום השמיני הנמכר ביותר של העשור בממלכה המאוחדת.
לאחר שנשר מבית הספר בגיל 16, בזבז שירן את מענק הסטודנט שלו על כרטיסי רכבת.
הוא הופיע בערבי מיקרופון פתוח ברחבי הממלכה המאוחדת, שם הוא בזבז את זמנו על הוצאת אלבומים באופן עצמאי.
לאחר ארבע שנים בהופעות בבריטניה, שירן פגש את הזמר ג'יימי פוקס בלוס אנג'לס.
פוקס אמר כי אהב את שירן מספיק כדי "להניח אותו בדרך להצלחה".
בתחילת שנת 2010, היה שירן מה שהוא תיאר כ"זמן קשה", ובאופן ספונטני הוא עזב ללוס אנג'לס לבלות חודש על מנת "לראות מה יקרה".
לאחר ביצוע הופעה בעיר, פנתה אליו אשת הקשר של פוקס, אשר הפיקה ערבי מיקרופון פתוחים שאושרו על ידי פוקס, והזמינה אותו להופיע.
שירן הסכים להצעה, ולאחר ההופעה הוא יצר קשר עם המנהל של פוקס, שביקש ממנו להופיע בתוכנית הרדיו של פוקס.
לאחר השידור, ג'יימי פוקס נתן לשירן את מספר הסטודיו שלו ללא תשלום.
שירן ניצל את ההזדמנות כדי להקליט כמה שירים באולפן, השתתף בכמה מסיבות עם פוקס ותיאר את הזמן כ"סוריאליסטי".
בנוסף, ההופעות של שירן ביוטיוב גם זכו להצלחה מסחררת כאשר הוא העלה את הופעת הרצועה "You Need Me, I Don't Need You", אשר זכה ליותר מחצי מיליון צפיות, מה שהופך אותו ל"אחד מהמדוברים ביותר על בריטניה".
בעקבות זאת, חתם שירן על אטלנטיק רקורדס ונחתם לצוות הניהול של אלטון ג'ון בשם "Rocket", שבו דן שירן, ואמר: "אלטון נכנס ואמר 'איפה אד שירן?' הרגשתי: 'לעזאזל!
הוא יודע את השם שלי!' זה הזוי, גדלתי על המוזיקה שלו, ועכשיו הוא אחד האנשים אשר שר את שבחיי ומסייע לקריירה שלי".
שירן התחיל להופיע עם גיטרה אקוסטית בגיל 11 ואהבתו למכשיר היא "מה שהכניס אותו למוזיקה ולשירה".
שירן הושפע מגיל צעיר מהביטלס ומבוב דילן, אלא שציין את דמיאן רייס כבעל השפעה גדולה יותר במוזיקה עליו לאחר שפגש אותו בהופעה אינטימית בדבלין.
במהלך ההפקה של +, שירן ידע "איך רציתי שכל שיר יישמע", ולכן הם בזבזו רק יום אחד על הקלטה של כל שיר.
במאי 2021, הכריז שירן על סיבוב הופעות בעל 21 תאריכים בבריטניה ובאירלנד, בו יבצע שירים מהאלבום החדש.
לאחר מכן, הוסיף שירן תאריכים נוספים לתחילת שנת 2012, ואושר כי יעשה את ההופעה הגדולה ביותר שלו עד כה באקדמיית בריקסטון.
בנוסף, הכריז שירן על תאריכים בארצות הברית בהם יופיע ב-"Fallen Empires Tour" של הלהקה סנואו פטרול.
בהמשך, הוכרז כי ביולי ואוגוסט 2012, יופיע שירן לראשונה גם באוסטרליה ובניו זילנד.
לאחר מכן, הודיע שירן גם על הופעות בארצות הברית במסגרת סיבוב ההופעות לקידום האלבום, וכן על ההופעות הכי גדולות שלו בבריטניה עד כה.
בסך הכל, הופיע שירן 18 הופעות בארצות הברית.
"" (בעברית: "(מה זו) אהבה?") הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השביעי, .
השיר יצא לאור ב-22 באפריל 2011, כסינגל שיווקי רשמי ממנו.
השיר היה אמור לצאת ביחד עם , ב-26 באפריל 2011, אך הוחלט שהוא יצא ב-22 אפריל 2011, על ידי חברת התקליטים איילנד רקורדס, דרך מסע פרסום בדף הפייסבוק של לופז.
השיר הגיע למקום ה-121 במצעד שבקוריאה הדרומית, וה-33 במצעד הספרדי.
השיר נכתב על ידי וינטר גורדון וד'מיל, והופק על ידי ד'מיל וקוק הרל, שהפיק לה גם סינגל שיווקי נוסף מן האלבום, "Good Hit".
בספוטיפיי צבר השיר 8 מיליון השמעות, תוך שפורסמו עליו שלל ביקורות בשלל אתרים שונים.
במהלך מסיבת ההשמעה הראשונה שנעשתה עבור האלבום ב-2009, מגזין ראפ-אפ גילה שז'ן-באטיס יצר גרסה שנייה של השיר הנקראת, "What Is Love" (חלק II)".
מדובריה של לופז נאמר כי הגרסה תתווסף לאלבום, אך לבסוף הוחלט לוותר עליה והיא לא נכללה באף אלבום של לופז.
בגרסה זו יש קטעים הלקוחים מהשיר "War" של אדווין סטאר.
השיר הודלף לאתרי האינטרנט ב-20 באפריל 2013. סאגר כתב כי השיר "כנראה לא על [מארק] אנתוני (בעלה לשעבר) – אבל בהחלט קל לפרש את זה ככזה.
+STING (בעברית: סטינג פלוס, לשעבר STINGTV – סטינג טיוי) הוא שירות טלוויזיה ישראלי מוזל המופעל על ידי חברת yes.
השירות משודר על גבי האינטרנט דרך אפליקציה ייעודית לסטרימרים עם מערכת ההפעלה Android TV.
החל מיוני 2018, בזק בינלאומי משווקת את חבילת הטריפל הכוללת את שירותי האינטרנט והטלפון הקווי שלה, לצד שירות הטלוויזיה סטינג פלוס של yes.
עד סוף יוני 2019 סטינג טיוי שיווקה עצמה כשירות טלוויזיה "מפורק", המותאם אישית לכל לקוח, ומציע חבילות תוכן ספציפיות הניתנות להזמנה בנפרד כל אחת וניתן לשלב ביניהן.
ב-27 בנובמבר 2023, סטינג טיוי מותג מחדש כסטינג פלוס, ונוספו ערוצים חדשים לשירות, כגון: ערוץ הטיולים וערוץ האוכל מבית ענני תקשורת, ערוצי MTV - Hits ו-Live HD, ערוץ הידברות ועוד.
בסוף אוגוסט 2024 הוצעו לראשונה בשירות ספריות VOD בתשלום עם תכנים כגון ספריות הדרמות הטורקיות, ספריות ויוה, ילדים, ועוד
נכון למרץ 2025 השירות משווק חבילה בסיסית אחת: "החבילה המושלמת", הכוללת את כל ערוצי התוכן למעט ערוצי פרמיום, ומסלולים המשלבים את השירותים נטפליקס ודיסני+ בתשלום אחד.
בנוסף, ניתן להוסיף ערוצי פרימיום כמו ערוצי ריאליטי, ספורט וערוצים בשפות זרות וספריות פרימיום ל-VOD.
בנוסף לתכני ה-VOD הנכללים בחבילה הבסיסית ושירות ה- Catch Up (צפייה בתוכני הערוצים עד שבוע לאחר ששודרו, ללא צורך בהקלטתם).
השירות ניתן על גבי סטרימרים וטלוויזיות המריצים Android TV, מכשירי Apple TV וטלוויזיות חכמות מסוימות של LG וסמסונג.
ניתן לשכור מן החברה סטרימר Android TV (ממיר +yes) המציע מפרט משודרג ותומך באפליקציות חיצוניות כגון נטפליקס (בעבר הוצע סטרימר Android TV ייעודי הנקרא STINGTV BOX, אשר לא תמך באפליקציית נטפליקס).
קיימים גם יישומונים למערכות ההפעלה אנדרואיד ו-iOS לצפייה בסמארטפון ובטאבלט.
ערוצים ישראליםערוצים מקורייםערוצי בידור, סדרות ולייף סטיילערוצי טבע ודוקוערוצים בינלאומייםערוצי ילדים ונוערערוצי ספורט ערוץ 9
ערוץ ההיסטוריה HD i24news באנגלית
הרחבות תוכן בתשלום חודשי נוסף
חבילות וערוצי פרימיוםספריות SVODחבילת ערוצי הדרמות הטורקיות: ערוץ הדרמות הטורקיות + • ערוץ הדרמות הטורקיות 2 • ערוץ הדרמות הטורקיות 3 • הערוץ הים תיכוני + • הערוץ הים תיכוני 2
חבילת ערוצי הדרמות הספרדיות: ערוץ הדרמות הספרדיות 1 • ערוץ הדרמות הספרדיות 2
חבילת ערוצי הדרמות ההודיות: ערוץ הדרמות ההודיות 1 • ערוץ הדרמות ההודיות 2
חבילת ערוצי האקשן העולמי: ערוץ האקשן העולמי 1 • ערוץ האקשן העולמי 2
חבילת ערוצי הסרטים הים תיכוניים: ערוץ הסרטים הים תיכוני 1 • ערוץ הסרטים הים תיכוני 2
חבילת הפנאי: ערוץ הריאלטי • ערוץ השעשועונים • ערוץ הנופש
ערוץ MAD World המוזיקה היוונית
חבילת ערוצי הספורט של ערוץ הספורט: 5SPORT 4K • 5MAX • 5STARS • 5LIVE • 5GOLD
חבילת ערוצי הספורט של צ'רלטון:ספורט 1 • ספורט 2 • ספורט 3 • ספורט 4 • ספורט 6
חבילת ערוצי ONE פרימיום:ONE2 • ONE EDGE • ONE DOCOספריית הדרמות הטורקיות
(Pronounced 'Lĕh-'nérd 'Skin-'nérd) הוא אלבום הבכורה של לנרד סקינרד, שיצא לאור ב-1973. האלבום כולל כמה מהשירים הידועים ביותר של הלהקה, ביניהם "Gimme Three Steps", "Simple Man", "Tuesday's Gone" ו-"Free Bird", אשר הביאו לפריצת דרכה של הלהקה.
הבסיסט לאון וילקינסון עזב את הלהקה במהלך השלבים הראשונים של הקלטת האלבום לאחר שניגן בשני שירים בלבד.
גיטריסט להקת הסטרוברי אלארם קלוק אד קינג נתבקש למלא את מקומו של וילקינסון על הבס במשך שאר ההקלטות, כאשר וילקינסון כבר כתב את מרבית קטעי הבס.
עזיבה זו השאירה את סקינרד עם רק שישה חברי להקה רשמיים בזמן יציאת האלבום.
לאחר שובו של וילקינסון ללהקה, אד קינג עבר לנגן בגיטרה חשמלית וכך יכלו לשחזר את ליווי הגיטרה המשולשת במהלך ההופעות החיות.
וילקינסון חזר ללהקה לקראת תום ההקלטות ומופיע בצילום עטיפת האלבום.
האלבום הפך לאלבום זהב ב-18 בדצמבר 1974, ולפלטינה כפולה ב-21 ביולי 1987, על ידי RIAA.
האלבום הגיע למיקום שיא של 27 בבילבורד 200 בשנת 1975.
האלבום יצא לאור מחדש בשנת 2001 כגרסה מורחבת עם רצועות בונוס, הכולל גרסאות דמו משירים רבים באלבום.
מכירות האלבום ב-2014 הוערכו בכ-2 מיליון יחידות ברחבי העולם.
עטיפת האלבום צולמה ברחוב הראשי בעיר ג'ונסבורו, ג'ורג'יה ובה נראים משמאל לימין: ליאון וילקסון, בילי פאוול (יושב), רוני ואן-זנט, גארי רוסינגטון (יושב), בוב ברנס, אלן קולינס ואד קינג.
לאחר מותו של גארי רוסינגטון ב-2023 לא נותרו בין החיים אף לא אחד ממחברי הלהקה בתמונה.
האלבום Pronounced 'Lĕh-'nérd 'Skin-'nérd הביא מיד לפריצת הדרך של הלהקה בעולם הרוק.
בשנת 2003, המגזין "רולינג סטון" דירג את האלבום במקום ה-403 ברשימה שלו של 500 האלבומים הגדולים בכל הזמנים.
רוני ואן-זנט – שירה, מילים
אלן קולינס – גיטרה מובילה ב-"I Ain't The One" ,"Simple Man" ו-"Free Bird", גיטרת קצב בשאר השירים
בוב ברנס – תופים מלבד ב-"Tuesday's Gone"
אל קופר (רוזוולט גוק) – בס, מלוטרון וקולות רקע ב-"Tuesday's Gone", מנדולינה ותוף בס ב-"Mississippi Kid", אורגן ב-"Simple Man", "Poison Whiskey" ו-"Free Bird", מלוטרון ב-"Free Bird"
רוברט ניקס – תופים ב-"Tuesday's Gone"
אל קופר – מפיק, מהנדס
הוא סיבוב ההופעות השני של זמרת הפופ האמריקאית בריטני ספירס.
סיבוב הופעות זה נועד לקדם את האלבומים ...Baby One More Time ו־Oops!...
להלן רשימת השירים של סיבוב ההופעות.
ייתכן שבמהלך סיבוב ההופעות התרחשו שינויים אחדים:
++J (או ++Visual J) היא מימוש של תאגיד התוכנה מיקרוסופט לשפת התכנות Java, אשר הופסק.
תחביר השפה, והמילים השמורות שלה זהות לאלו של Java.
היא הוצגה לראשונה בשנת 1996 ופיתוחה הופסק בשנת 2004. ++J הוחלפה ב-#J וב-#C.
אמנם J++ מתאימה לספציפיקציות של שפת Java, מיקרוסופט לא מימשה פיצ'רים מסוימים שלה.
יתר על כן, הוספה של callbacks ודלגייטים בשביל טיפול באירועים (Event Handling) תרמה להפיכה של J++ לשפת תכנות שונה מ-Java.
בנוסף, תשתית ששמה J/Direct סיפקה מכניזם בסיסי אשר אפשר לאפליקציות ב-J++ לא להשתמש בכלל בספריות וב-API של Java בגישה למערכת ההפעלה.
כתוצאה מכך, אפליקציות ב-J++ הצליחו להשתמש ב-API של Win32 באופן יותר יעיל מיישומים ב-Java.
בעקבות שינויים אלו J++ לא יכלה לרוץ תחת ערכת פיתוח התוכנה (ה-SDK) של Java, אך פרויקט Kaffe פיתח תוספים אשר אפשרו להריץ אפליקציות ב-J++ תחת JVM - המכונה הווירטואלית של Java.
עם זאת, יישומים ב-J++ היו צריכים לעבור הידור לפני ש-Kaffe היה יכול להריץ אותם וכן תוספים אלו לא היו בשימוש נרחב.
התביעה של סאן מיקרוסיסטמס כנגד מיקרוסופט
סאן מיקרוסיסטמס, תאגיד התוכנה אשר החזיק בזכויות על פיתוח Java, העניק רישיון למיקרוסופט אשר מקנה לה את הזכות להשתמש ב-Java, אך החל ליטיגציה כנגדה בעוון הפרת סימן מסחרי.
הרישיון המסחרי לשימוש ב-Java דרש מענה על ספציפיקציות, וסאן טענה שמיקרוסופט הפרה אותם.
מתבוננים מסוימים בנעשה טענו כי מיקרוסופט פועלת באופן לא תחרותי.
הם העירו שחוסר ההתאמה לדרישות ברישיון מצד מיקרוסופט הוא מכוון, ונעשה על מנת להאט את התקדמותה של Java והטכנולוגיה הנלווית אליה.
הכישלון של MSJVM (קיצור ל: Microsoft Java Virtual Machine) לענות על דרישות אלו היווה פקטור משמעותי בתביעה הראשונה.
ב-24 בינואר 2001, הושג הסכם רחב בין מיקרוסופט לסאן אשר ביטל את כל התביעות בין שתי החברות.
לפי הפשרה, על מיקרוסופט נאסר לשלב ב-J++ פיצ'רים מעבר לאלו של גרסה 1.1.4 של Java - תנאי אשר הפסיק בסופו של דבר את פיתוחה של J++.
עם זאת, מיקרוסופט הורשתה לבצע עדכוני ותיקוני אבטחה ב-MSJVM.
מיקרוסופט הפסיקה לתמוך ב-MSJVM ב-31 בדצמבר 2007.
טכנולוגיית J++ שומשה לאחר מכן לזמן מה כחלק מסביבת NET.
של מיקרוסופט ומשפת התכנות J# (שגם היא מבית מיקרוסופט)
++Visual J היה גם השם של סביבת הפיתוח המשולבת (IDE) בשביל ++J, והוא סיפק כלים ושירותים רבים על מנת לעזור למתכנתי ++J לנצל את Win32 API ).
+ (מוכר כ-Más; באנגלית: More) הוא סינגל שהוקלט על ידי הזמרת-יוצרת הספרדייה איתנה, בשיתוף הצמד הלטיני קאלי ואל-דאנדי.
השיר יצא לאור ב-18 בדצמבר 2019, על ידי חברת התקליטים יוניברסל מיוזיק גרופ, כסינגל שלא מתוך אלבום.
השיר הגיע למקום השני במצעד השירים שבספרד.
השיר נכתב על ידי איתנה, אלחנדרו רנגיפו, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו.
איגוד תעשיית ההקלטות הספרדי העניק לשיר את תואר הפלטינה הלטינית הכפולה, על מכירות של למעלה מ-80,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72 מיליון השמעות.
הווידאו קליפ הרשמי של השיר הועלה לערוץ היוטיוב של איתנה ב-17 בדצמבר 2019, בשידור חי.
נכון למרץ 2024 הקליפ צבר למעלה מ-150 מיליון צפיות.
מקוםתאריםמכירותספרד (PROMUSICAE)פלטינה 2×80,000 מכירות + הזרמת מדיה בלבד
הוא המיני-אלבום השני של להקת בנות הקיי-פופ הדרום קוריאנית אוורגלו.
המיני-אלבום יצא לאור ב-21 בספטמבר 2020, על ידי חברת התקליטים יואואה אנטרטיינמנט.
מתוך המיני-אלבום יצא סינגל אחד בלבד והוא "La Di Da".
המיני-אלבום הצליח להגיע למקום הרביעי במצעד האלבומים שבקוריאה הדרומית.
בהמשך שנת 2020, לאחר שהוציאה את המיני-אלבום Reminiscence, הוציאה הלהקה את המיני-אלבום השני שלה, .
הסינגל הראשון מתוכו "La Di Da", שיחזר את הצלחת קודמיו, כאשר הגיע למקום החמישי במצעד שירי העולם הדיגיטליים של בילבורד.
הוא דורג במקום הראשון ברשימת "שירי הקיי-פופ הטובים ביותר ל-2020" של בילבורד.
הקליפ של השיר זכה להצלחה רבה גם כן כאשר צבר למעלה מ-10 מיליון צפיות ביממה אחת בלבד.
מדינהתאריך יציאהפורמטחברת תקליטיםעולם21 בספטמבר 2020הזרמת מוזיקה • הורדה דיגיטליתיואואה • סטוןקוריאה הדרומיתתקליטור
"" הוא שיר משנת 1957 של הזמר האמריקני אלביס פרסלי אשר בוצע במקור עבור סרט הקולנוע האמריקאי "Loving You" , בו כיכב פרסלי.
במהלך הסרט פרסלי מבצע את השיר על המסך.
השיר נכתב במקור על ידי קל מאן וברני לו.
הסינגל הגיע למקום הראשון במצעד הפזמונים האמריקני במהלך קיץ 1957 ונשאר בצמרת המצעד במשך שבעה שבועות רצופים.
זה היה השיר השלישי מבין ארבעה משיריו של פרסלי שהגיעו לצמרת מצעד הפזמונים האמריקני במהלך 1957. השיר כיכב גם בצמרת מצעד ה-R&B של בילבורד, וכמו גם הגיע לצמרת של מצעד הקאנטרי של בילבורד.
ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי פאט בון, גלן קמפבל, פול מקרטני, קליף ריצ'רד, ו-ZZ Top.
+'Justments הוא אלבום האולפן השלישי של הזמר-יוצר האמריקאי ביל וית'רס.
האלבום יצא לאור בשנת 1974 על ידי חברת התקליטים סאסקס רקורדס.
האלבום מכיל בין השאר את הסינגל המצליח "The Same Love That Made Me Laugh" אשר הגיע למקומות גבוהים במצעדי מכירות שונים.
כל שירי האלבום נכתבו על ידי וית'רס, למעט גרסת כיסוי אחת לשיר "Can We Pretend" שכתבה דניס ניקולאס.
שני שירים נוספים באלבום נכתבו בשיתוף עם הגיטריסט מלווין דאנלופ.
כל השירים, מלבד גרסת הכיסוי, כתובים כדרכו של וית'רס מנקודת המבט של גבר שחור ממעמד הביניים האמריקאי של שנות השבעים המוקדמות, ובדומה לאלבומים קודמים גם אלבום זה עוסק בנושאי מין, עבודה, אהבה וזיכרונות מהילדות.
+–=÷x Tour (מבוטא "Mathematics tour") הוא סיבוב ההופעות הרביעי של הזמר-יוצר האנגלי אד שירן, שהחל בדבלין באפריל 2022. סיבוב ההופעות נועד לקידום אלבום האולפן הרביעי של שירן, = ("equals").
מכירת הכרטיסים החלה בספטמבר 2021.
שירן הכריז בתחילה על 27 תאריכים בשלב הראשון של סיבוב ההופעות, בבריטניה ואירופה, אך הוסיף תאריכים נוספים בשל הביקוש הרב.
- (נהגה: Subtract, בעברית: מינוס) הוא אלבום האולפן השישי של הזמר-יוצר האנגלי אד שירן.
האלבום יצא לאור ב-5 במאי 2023, על ידי חברת התקליטים אסילום רקורדס ואטלנטיק רקורדס.
שירן הכריז על שם האלבום, רשימת השירים ותאריך היציאה ב-1 במרץ 2023 ברשתות המדיה החברתית שלו.
במקביל הכריז על סיבוב הופעות מיני-אירופי מ-23 במרץ עד 2 באפריל, על מנת להשלים את יציאת הסינגל המוביל מהאלבום.
האלבום הופק ונכתב בשיתוף ארון דסנר מלהקת האינדי רוק דה נשיונל.
שירן ודסנר כתבו יחד למעלה מ-30 שירים במהלך סשן אולפן בן חודש, שצומצם ל-14 השירים האחרונים לאלבום.
ב-29 באפריל 2023, הכריז שירן על סדרה של מופעים אינטימיים בצפון אמריקה כחלק מסיבוב הופעות מיני לאלבום.
מקוםתאריםמכירות קנדה (Music Canada) זהב 40,000 ניו זילנד (RMNZ) זהב 7,500 הממלכה המאוחדת (BPI) זהב 161,647
+ תאריכי יציאות לאור ופורמטים עבור -אזורתאריך יציאהפורמטגרסהחברת תקליטיםמקורכלל העולם 5 במאי 2023הורדה דיגיטלית • הזרמת מוזיקה • תקליטור • תקליט • קלטת שמעסטנדרטיתאסילום • אטלנטיקהורדה דיגיטלית • הזרמת מוזיקה • תקליטור • תקליטדלוקס
"(It Goes Like) Nanana" הוא שיר של הדי ג'יי והמפיקה הדרום קוריאנית פגי גו, שיצא כסינגל מוביל מתוך אלבום הבכורה שלה ב-15 ביוני 2023. זהו הסינגל הראשון שלה שיצא תחת הוצאת חברת אקס-אל רקורדינגס.
בהודעה לעיתונות הצהירה גו: .
"" (בעברית: "אנחנו (עדיין) לא יודעים כלום על הסמים (האלה)") הוא סינגל שהוקלט על ידי להקת ההיפ הופ 5מינוסט והצמד הפולק הפסיכדלי פולופ.
הוא נכתב בהשראת שיחה שערך אחד מחברי הלהקה על סמים במהלך נסיעה ברכב.
הוא יצא לאור ב-8 בדצמבר 2023 דרך חברת התקליטים יוניברסל מיוזיק גרופ.
לאחר זכייתו ב-Eesti Laul 2024 נבחר לייצג את אסטוניה באירוויזיון 2024, שהתקיים במאלמה שבשוודיה.
"" נכתב על ידי חברי 5מינוסט: כריסטיאן יקובסון, מיהקל טאם, קרל קיבאסטיק ופריט תומסון, והולחן על ידי הצמד פולופ: רמו טדר ומרקו וייסון.
לדבריהם של וייסון וקיבאסטיק, ההשראה לכתיבת השיר נלקחה מתוך שיחה שנערכה ביניהם על סמים.
בניתוח על המילים כתב יונאס וילמה כי "השיר אינו מעודד שימוש בסמים כלל".
ב-6 בנובמבר 2023 הוכרז כי שתי הלהקות עתידות להשתתף יחד בקדם האסטוני לאירוויזיון 2024 עם "".
ב-8 בדצמבר יצא השיר לאור באופן רשמי יחד עם הווידאו קליפ הרשמי שלו.
מאוחר יותר ב-23 בדצמבר בוצע לראשונה בהופעה חיה.
יקובסן הצהיר לאחר זכייתן בתחרות כי בכוונתן לשנות את המילים מעט לקראת הופעתן באירוויזיון.
רוב הביקורות כלפי השיר היו שליליות, אולם כמה כתבי עת מצאו אותו כקליט וחביב.
באתר Wiwibloggs, המכיל מספר ביקורות שונות, צבר השיר דירוג ממוצע של 5.4/10 – המקום ה-30 מתוך 37 שירי אירוויזיון 2024 בטבלת הדירוג הכללית של האתר.< דורון להב מ-ESC Beat דירג את השיר במקום ה-37 והאחרון, וציין כי הוא מבולגן ומבלבל מדי.
בדומה אליו הופיע השיר בטבלה של ג'ון אובריאן מ-Vulture במקום ה-36 מתוך 37 שירי אירוויזיון 2024, ותיאר אותו כמחזור גרוע של קרייה.
לעומת זאת, גלן וולדון מ-NPR כלל אותו בעשרת השירים שאהב.
יוהאן ספנס מאתר ESCInsight שיבח את בחירתה של אסטוניה בשיר, וטען כי הקהל יאהב מאוד אותו.
תאגיד השידור האסטוני Eesti Rahvusringhääling (ERR) הפיק את הקדם הלאומי המסורתי Eesti Laul 2024 על מנת לבחור את השיר האסטוני לאירוויזיון 2024. השתתפו בו 20 שירים.
השלב הראשון היה חצי הגמר, ובהמשך נערך מופע גמר.
חצי הגמר נערך ב-20 בינואר 2024, והוא כלל 15 אמנים שונים.
בסיבוב הראשון, שלושה אמנים העפילו לשלב הגמר באמצעות שילוב בין קולות השופטים והצבעות הקהל ביחס שווה של 50/50. בסיבוב השני התחרו 12 השירים שלא צלחו את השלב הראשון.
הפעם, שני המעפילים לגמר נקבעו על ידי הצבעה טלפונית בלבד.
חמשת המשתתפים הצטרפו לחמישה מוזיקאים שהוצבו בגמר באופן אוטומטי מבעוד מועד.
שלושת המתחרים שדורגו במקומות הראשונים על ידי קולות השופטים והצבעות הקהל ביחס שווה של 50/50 העפילו לשלב השני בגמר.
לעומת השלב הקודם, הזוכה נקבע באמצעות הצבעות טלפוניות בלבד.
ב-6 בנובמבר 2023 נחשפה רשימת השירים שישתתפו בקדם, ובהם "".
השיר העפיל לגמר עוד מהסיבוב הראשון של חצי הגמר, ולאחר מכן הוגרל להופיע תשיעי בסדר ההופעות בגמר, שנערך ב-17 בפברואר.
בשלב השני של הגמר צבר השיר 26,422 הצבעות – כפול מהמקום השני, ונבחר לייצג את אסטוניה באירוויזיון 2024.
אסטוניה שובצה לחלקו השני של חצי הגמר השני, שנערך ב-9 במאי.
לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה.
אסטוניה הופיעה כמדינה ה-13, אחרי בלגיה ולפני ישראל.
בתום הערב הוכרזה אסטוניה כאחת מעשר המדינות שהעפילו לגמר.
בגמר, הופיעה אסטוניה כשיר מספר 9, אחרי ספרד ולפני אירלנד.
אסטוניה סיימה את התחרות במקום ה-20 עם 37 נקודות.
המופע של אסטוניה נפתח בשירתו של סולן להקת 5מינוסט.
הוא מבצע את השיר מתוך הקהל, כאוהדים עוטפים אותו ומנופפים בדגלים.
כל חברי שתי הלהקות לבושים בחליפה שחורה.
על הבמה עומדים בשלוש מארבעת קצוותיה שאר חברי 5 מינוסט, ובמרכזה יושבים ומנגנים הצמד פולופ.
הבמה מוארת בצבעים צהובים בתבנית מלבנית.
כשהפזמון מגיע משתנה צבע הבמה לחצי ירוק ולחצי סגול.
נציג מ-5מינוסט ונציג מפולופ עומדים במרכז ומדמים ריב.
לאורך הבית השני הם רוקדים.
בסיום השיר הבמה מוארת בצבע לבן, והנוכחים עליה מעודדים את הקהל למחוא כפיים ולהריע.
בסוף המופע הוכרז כי אסטוניה סיימה את הערב בין עשר המדינות שהעפילו לשלב הגמר.
מאוחר יותר התברר כי אסטוניה דורגה במקום השישי עם 79 נקודות.
זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר.
באותו הערב נערכה הגרלת הקצאה שקבעה באיזו מחצית תופיע כל מדינה בגמר.
מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה.
מדינה שתוגרל ל"בחירת ההפקה" תשתבץ בהתאם להחלטת הנהלת האירוע.
אסטוניה שובצה להתחרות בהתאם להחלטת המפיקים.
ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות.
אסטוניה שובצה כהופעה התשיעית, אחרי ולפני .
אסטוניה הגיעה למקום ה-20 עם 37 נקודות, 4 נקודות מהשופטים ו-33 נקודות מהקהל.
אזור תאריך פורמטים חברת תקליטים עולמי 8 בדצמבר 2023 הורדה דיגיטלית, הזרמת מוזיקה יוניברסל מיוזיק גרופ
"" הוא שיר שנכתב ובוצע על ידי ג'ון לנון מתוך האלבום Double Fantasy משנת 1980. השיר יצא לאור כסינגל ב-24 באוקטובר 1980 בבריטניה, עם "Kiss Kiss Kiss" של יוקו אונו כבי-סייד.
השיר הגיע למקום הראשון בארצות הברית ובבריטניה לאחר רצח לנון ב-8 בדצמבר 1980. זה היה הסינגל האחרון של לנון שיצא במשך חייו.
"" היה הסינגל הראשון שיצא מ-Double Fantasy וההקלטה החדשה הראשונה שלנון הוציא מאז שעזב את תעשיית המוזיקה ב-1975. השיר נבחר על ידי לנון לא משום שלדעתו זהו השיר הטוב ביותר באלבום, אלא משום שהוא היה המתאים ביותר לאחר היעדרותו בת חמש השנים מתעשיית ההקלטות.
הוא התייחס אליו במהלך ההפקה כשיר של "אלביס/אורביסון", מכיוון שהוא התחזה לסגנונות הווקאליים שלהם.
לנון הסביר: "לאורך כל ההקלטות של 'Starting Over, קראתי למה שאני עושה 'אלביס אורביסון': 'I want you I need only the lonely'.
אני רוקר שנולד מחדש, אני מרגיש רענן ואני חוזר ישר לשורשים שלי".
בתחילת גרסת ה-"Stripped Down" של השיר משנת 2010, לנון אומר "זה בשביל ג'ין, ואדי, ואלביס...
למרות שמקורו ביצירות דמו לא גמורות כמו "Don't Be Crazy" ו-"My Life", הוא היה אחד השירים האחרונים שהושלמו בזמן לסשנים של Double Fantasy.
"לא שמענו אותו עד היום האחרון של החזרות", אמר המפיק ג'ק דאגלס ב-2005. לנון סיים את השיר בזמן חופשה בברמודה, והקליט אותו ב-Hit Factory בניו יורק שבועות ספורים לאחר מכן.
שמו המקורי של השיר היה "Starting Over"; עם זאת, "(Just Like)" נוסף לפני יציאתו בגלל הדמיון שלו ל-"Starting Over Again" של דולי פרטון שהגיע לראש מצעד שירי הקאנטרי מוקדם יותר השנה.
הצלצול בפעמון שפותח את השיר היה רמז מכוון לפעמון הכנסייה הכבד שפותח את שירו של לנון "Mother" מ-1970, וממחיש עד כמה רחוק הגיע לנון בעשר שנים.
בעוד שהמהדורות המסחריות של השיר (סינגלים מקוריים של 45 סל"ד, תקליטים וקומפקט דיסקים) נמשכות שלוש דקות ו-54 שניות, סינגל ויניל שיווקי בגודל 12 אינץ' שהופץ במקור לתחנות הרדיו כולל דהייה ארוכה יותר, שבאופן רשמי רצה ארבע דקות ו-17 שניות.
המוזיקולוג וולטר אוורט ציין קווי דמיון מלודיים בין חלק מהשיר לבין הסינגל "Don't Worry Baby" של הביץ' בויז משנת 1964.
ג'ון לנון - שירה, גיטרת קצב
ארל סליק, יו מקראקן - גיטרה מובילה
טוני לוין - גיטרה בס
ארתור ג'נקינס - כלי הקשה
מישל סימפסון, קסנדרה ווטן, שריל מנסון ג'קס, אריק טרוייר - קולות רקע
"" (בתרגום חופשי לעברית: "(הם כמהים להיות) קרובים אליך") הוא שיר שנכתב על ידי ברט בכרך והאל דייוויד.
השיר הוקלט לראשונה על ידי ריצ'רד צ'מברלין בשנת 1963. הגרסה הידועה והפופולרית ביותר של השיר הוקלטה על ידי להקת הקרפנטרז בשנת 1970 עבור אלבום האולפן השני שלהם "Close to You".
השיר הוקלט לראשונה על ידי ריצ'רד צ'מברלין ויצא כסינגל ב-1963 בשם "They Long to Be Close to You".
עם זאת, בעוד שצד ב' של הסינגל, "Blue Guitar", הפך ללהיט, "They Long to Be Close to You" בביצוע של צ'מברלין לא זכה להצלחה.
השיר הוקלט בהמשך גם על ידיהזמרת דיון וורוויק, עם עיבוד מחודש מאת ברט בכרך, ובשנת 1965 יצא לשווקים כצד ב' של הסינגל שלה "Here I Am".
הזמרת דאסטי ספרינגפילד ביצעה גרסה משלה לשיר באוגוסט 1964, אך הגרסה שלה לא יצאה לשווקים כסינגל ונכללה רק באלבומה Where Am I Going?
הגרסה המפורסמת ביותר של השיר הוקלטה על ידי להקת הקרפנטרז בשנת 1970.
לאחר שלהקת הקרפנטרז זכו לראשונה להצלחה במצעד האמריקני ב-1969 עם גרסת הכיסוי שלהם לשיר "Ticket to Ride", אלפרט שכנע אותם להקליט גרסה משלהם לשיר, משום שהוא סבר שהם מתאימים יותר לבצע גרסה משלהם לשיר.
גרסת הכיסוי של הקרפנטרז יצאה לשווקים כסינגל ב-15 במאי 1970 על ידי חברת התקליטים A&M Records והיא הפכה מיד ללהיט פורץ הדרך של הלהקה.
הגרסה של הקרפנטרז לשיר הגיעה לצמרת מצעד הבילבורד הוט 100 ונשארה בצמרת המצעד במשך ארבעה שבועות, ובהמשך היא הייתה במשך 11 שבועות במצעד ה-Top10.
הלהקה זכתה ב-1971 בפרס הגראמי הראשון שלהם על הביצוע של השיר והוא סייע להם רבות להפוך לאחת מלהקות הפופ הבולטות ביותר בשנות ה-70. השיר זכה גם להצלחה בינלאומית עצומה, והגיע ל־top 10 במצעדי הפזמונים של מספר מדינות, כולל בריטניה ואוסטרליה.
ריצ'רד קרפנטר - קולות רקע, פסנתר, פסנתר אלקטרוני מסוג וורליצר, צ'מבלו, תזמור
ג'ו אוסבורן - גיטרת בס
לאורך השנים אמנים רבים מז'אנרים שונים ביצעו גרסאות כיסוי לשיר, בהם גרסאות כיסוי מאת אייזק הייז, פרנק סינטרה וברברה סטרייסנד.
+AJ (אל ג'זירה פלוס), הוא מיזם חדשותי ייעודי עבור הרשת חברתית של רשת אל-ג'זירה.
המתמקד בהפצת תוכני חדשות ואקטואליה.
התכנים מופצים באנגלית, ערבית, צרפתית וספרדית.
בין התכנים המוצעים נכללים סרטונים קצרים, הסברים מונפשים, כתבות עומק וסאטירה.
המיזם נחשב לאחד המותגים הבולטים בתחום הווידאו החדשותי.
+AJ פועלת דרך פלטפורמות כמו יוטיוב, פייסבוק, אינסטגרם וטוויטר ופלטפורמות טלוויזיה חכמה כגון Apple TV, Android TV ו-Amazon Fire TV.
לאחר רכישת ערוץ CurrentTV, הרשת השתמשה במטה הישן של הערוץ בסן פרנסיסקו כבסיס להקמת +AJ.
המבנה, שהיה מותאם מראש לפעילות דיגיטלית והתאים למטרה זו.
בשלב זה, אנשי מחלקת המדיה החברתית של הרשת הועברו לסן פרנסיסקו כדי לפתח את הפרויקט, שזכה בהמשך לגיבוי ניהולי מלא והפך ליוזמה הראשונה של מחלקת החדשנות של אל-ג'זירה.
המטה הראשי של +AJ ממוקם בוושינגטון די.סי, לאחר שעבר לשם ממטהו המקורי בסן פרנסיסקו - מטה ערוץ Current TV.
הערוץ משתמש ביוצרי תוכן עצמאיים באזורים שונים ברחבי העולם.
ערוץ +AJ הושק רשמית ב־13 ביוני 2014 על ידי מחלקת הדוברות של אל־ג'זירה, שפרסמה מספר סרטונים ראשונים ביוטיוב ופתחה עמוד פייסבוק חדש בשם AJ+ Community בליווי אתר מעוצב מחדש ולוגו מעודכן.
Hello World:)", שהיווה מחווה אירונית לציוץ הראשון של ה־CIA שפורסם זמן קצר קודם לכן.
+AJ הוקמה כדי להגיע לקהל דור ה־Y (צעירים בגילאי 18–34) באמצעות אסטרטגיה המתמקדת בשלושה יסודות: מעורבות, פלטפורמה ועריכה.
בהתאם למחקר על הרגלי צריכת תוכן של דור זה, +AJ מתמקדת בהפצת תוכן חזותי קצר בפורמטים שמותאמים במיוחד לרשתות החברתיות כמו פייסבוק, יוטיוב, טוויטר ואינסטגרם, תוך שימוש בכלים אינטראקטיביים שמניעים את המשתמשים להשתתפות פעילה בשיח.
לדברי ג'יגר מהטה, מנהל תחום המעורבות ב-+AJ לשעבר, אחת ממטרות הערוץ היא "להשמיע את קולם של חסרי הקול באופן נועז", להציג זווית רעננה על אירועים אקטואליים, לעורר לפעולה, לייצר שיח תחושתי ודיאלוג עם הקהל, ולא רק לספק מידע.
לפיכך, מבנה התוכן כולל תגובות ישירות על תגובות המשתמשים, כדי ליצור חוויה אינטראקטיבית ומשתנה בהתאם למשוב הקהל.
גישה הזו נועדה לחזק את תחושת השייכות של הצופה ולהגביר את המעורבות לאורך זמן.
+AJ פועלת באופן עצמאי ונפרד מערוצי החדשות הלווייניים של רשת אל־ג'זירה, אם כי היא משתפת עימם את 68 סניפי הרשת ברחבי העולם.
אף כי הערוץ מבוסס בארצות הברית, תכניו מותאמים לקהל עולמי בדומה לערוץ Al Jazeera English, אך דיווחים חיים ותוכניות עוגן מרכזיות תופסות בו מקום שולי; רוב התוכן זמין לפי דרישה (On Demand).
+AJ מסקרת חדשות בינלאומיות, אך גם נושאים חברתיים ותרבותיים כמו לייף-סטייל, טכנולוגיה ואקטואליה, לרוב על ידי סרטונים קצרים.
הערוץ מתנסה בפורמטים שונים של סיפור סיפורים דיגיטלי, תוך שימוש באינטראקציה עם המשתמשים באפליקציה וברשתות החברתיות.
בשנת 2015 הושקה הגרסה בערבית של +AJ, לצד גרסת ניסוי בספרדית המופעלת מסן פרנסיסקו.
תוכני הערוץ משולבים לעיתים גם באתרי אל־ג'זירה באנגלית ואל־ג'זירה אמריקה (לפני סגירתו), כאשר הסיקור משלים או מרחיב תכנים באותו נושא.
– עיתונאית פלסטינית-אמריקאית, ילידת אנגליה.
מגישה בכירה ומפיקה בערוץ +AJ באנגלית.
תקרורי מנחה את סדרת הדוקו "Direct From with Dena Takruri", שזכתה בפרסי Murrow ובפרס Peabody היוקרתי.
במסגרת עבודתה היא מסקרת אזורים מתוחים ומשברים עולמיים, ובהם הסכסוך הישראלי-פלסטיני, קוריאה הצפונית, תנועת Black Lives Matter ומשבר המים בפלינט, מישיגן.
היא ידועה בגישתה האישית והמעורבת לכתבות שטח, לעיתים תוך עמידה בעין הסערה הביקורתית, במיוחד בנושאים פוליטיים רגישים.
תקרורי בעלת תואר ראשון מאוניברסיטת קליפורניה בברקלי, ולמדה לתארים מתקדמים בלימודים ערביים באוניברסיטת ג'ורג'טאון.
אימאין איבאנגה - מגישה/מפיקה עיתונאית אמריקאית ומגישה בחדר החדשות של +AJ.
מתמחה בעיתונות ובכתבות תיעודיות מהשטח, תוך מתן הקשר רחב לסיפורים מקומיים ובינלאומיים.
יוצרת ומנחת את הסדרה "ZIP Codes with Imaeyen" (מאוקטובר 2021), שבה היא חוקרת כיצד מקום מגורים בארצות הברית משפיע על חייהם של אוכלוסיות שונות.
לפני הצטרפותה ל-+AJ עבדה ברשתות NBC, CNN ו-ABC, שם כתבה והפיקה תכנים טקסט ווידאו.
בנוסף, מכהנת כחברת הנהלה באיגוד העיתונות המקוונת הבינלאומי (Online News Association).
יארה אלמג'ואי - מנחה ומפיקה עיתונאי, מפיק ויוצר וידאו אמריקאי עטור פרסים.
הצטרף ל-"+AJ" בשנת 2016 והחל בהפקת סרטוני חדשות קצרים.
בשנת 2018 ייסד את הסדרה "Eat This with Yara", העוסקת בקשרים בין מזון לחברה, לעיתים תוך שילוב אלמנטים קומיים.
הסדרה זכתה להכרה מארגונים כגון James Beard Foundation, פרסי אמי, פרסי Webby והאגודה האמריקאית לקידום המדע.
- מגיש יליד קהיר (1977), משורר, חוקר מדעי המדינה ומגיש תכנים תרבותיים בערוץ "+AJ" בערבית.
בנו של המשורר הפלסטיני מוריד אל-ברגותי והסופרת המצרית רדוואה אשר.
בעל דוקטורט במדע המדינה מאוניברסיטת בוסטון, לימד באוניברסיטאות בברלין, קהיר ווושינגטון.
פרסם שישה קובצי שירה, ובהם "بالقدس" (בירושלים) שזכה להצלחה רחבה ונחשב לאחד השירים המזוהים עמו ביותר.
ב-"+AJ" מגיש את הסדרה "مع تميم" (עם תמים) העוסקת בשירה, היסטוריה וזהות ערבית.
– יליד עמאן, ירדן (1986), בן לאב פלסטיני ולאם סורית.
קומיקאי, מוזיקאי, יוצר סאטירה פוליטית ומגיש בערוץ "AJ+" בערבית.
בוגר הנדסת מכטרוניקה, פועל בזירה התקשורתית כיוצר, מגיש, וכותב מאז 2012, תחילה ברשת "Kharabeesh" ובהמשך בערוץ "Arab Comics".
משנת 2015 מגיש את התכנית "السليط الإخباري" ("החדשותן החצוף") – תוכנית סאטירה פוליטית המשודרת ב-"AJ+", המשלבת הומור וביקורת חריפה על אקטואליה במזרח התיכון.
מקדיש מקום נכבד במחויבותו לזכויות אדם ולסוגיה הפלסטינית, אותה הוא מציג כעיקרית ביצירתו.
סנא סעיד - מגישה ומפיקה בכירה בערוץ +AJ מאז השקת הערוץ בשנת 2014. ילידת קנדה אך רוב חייה העבירה בארצות הברית, מתמקדת בסיקור נושאים הקשורים לפוליטיקה, תרבות ודת.
מנחה את הסדרה "Pop Americana", אשר עוסקת בהשפעת התרבות הפופולרית האמריקאית ככלי פוליטי.
ג'לרה דרבי - עיתונאית ובמאית דוקומנטרית קנדית-בריטית-איראנית, זוכת פרסים.
כתבת סביבתית ראשית בערוץ "+AJ" ובערוץ National Geographic.
במהלך העשור האחרון סיקרה משברים סביבתיים ביותר מ-20 מדינות על פני שש יבשות, ובהן האיטי, אפגניסטן והרפובליקה הדמוקרטית של קונגו.
מגישה את הסדרה "Goodbye Earth", העוסקת בהשפעות שינוי האקלים – כולל דיווח מהאמזונס ושריפות הענק באוסטרליה.
+AJ ותפקידו בסיקור הסכסוך הישראלי-פלסטיני
בתקשורת בישראל ובארצות הברית הועלתה ביקורת על התוכן וצורת הסיקור של הערוץ בכל הקשור לסכסוך הישראלי-פלסטיני, כמו גם בהקשר של טבח השבעה באוקטובר אשר חמאס ביצע והוביל למלחמת חרבות ברזל.
כתבים בולטים בערוץ ופינות שונות מוקדשות לאמירות נוקבות נגד מדינת ישראל.
בפינה שבועית של הכתב אל-ברגותי, "עם תמים" ב-+AJ, בה הוא דן בנושאים היסטוריים, פוליטיים, תרבותיים וחברתיים, מוצגת ישראל לעיתים קרובות באור שלילי והטבח תואר כ"פייק ניוז".
טענות דומות עלו גם מול שלוחת הערוץ באנגלית, כמציגה פנים כפולות באופן מטעה - ניגוד בין תוכני +AJ לאלו של ערוץ אל ג'זירה בערבית.
בעוד ש-+AJ האמריקאי מציג עצמו כפלטפורמה פרוגרסיבית המקדמת זכויות אדם וצדק חברתי, הערוץ המקביל בערבית מציג היסטוריה של אנטישמיות, אנטי-אמריקניות וסיקור אוהד של טרוריסטים במיוחד לאור הסכסוך במזרח התיכון.
הניסיונות לסגור את אל ג'זירה בישראל, כמו בשאר מקומות אחרים בעולם, אינם יעילים מול נוכחותו המקוונת של +AJ.
עם תום מבצע עם כלביא, עלו פוסטים ברשתות +AJ שהעלו טענות בכך שישראל משתמשת בארצות הברית באיראן להגן על ישראל נגד 'שואה גרעינית' כאשר בפועל בזמן הזה היא יורה על עזה פי כמה וכמה, בד בבד עם טיהור אתני ורצח המוני,
הערוץ ספג ביקורת ציבורית נוקבת על תכניו, במיוחד בנושאים הקשורים לישראל.
אחת הדוגמאות הבולטות לכך היא היחס של הערוץ לנושא השואה.
בשנת 2019, פרסם הערוץ סרטון שנוי במחלוקת שהטיל ספק באמינות ההיסטורית של השואה וטען שהתנועה הציונית הפיקה ממנה תועלת.
סרטון זה עורר סערה וגרם לרשת אל-ג'זירה להשעות את שני העיתונאים שהיו אחראים לו.
אירוע זה, לצד תכנים אחרים המיועדים לקהל המערבי, הוביל לטענה שהערוץ משתמש בנושאים חברתיים פופולריים כדי להחדיר מסרים אנטי-ישראליים.
ביקורת על הערוץ מגיעה גם מגורמים רשמיים בארצות הברית.
בשנת 2020, משרד המשפטים האמריקאי הורה לערוץ להירשם כ"סוכן זר" של ממשלת קטר.
במכתב רשמי נמסר כי הערוץ פועל במימון ושליטה של קטר, וכי מדיניות העריכה שלה נועדה להשפיע על דעת הקהל בארצות הברית.
בין היתר, צוין כי הערוץ נמנע משימוש במונח טרור ומתייחס לצה"ל כ"הצבא הישראלי" במקום בשמו הרשמי, מה שנתפס כחלק ממדיניות תכנים שמערערת על הלגיטימיות של ישראל.
דוגמאות נוספות לתכנים שנויים במחלוקת עלו גם במהלך מבצע "עמוד ענן", כאשר הערוץ פרסם פוסטים שטענו כי ישראל מבצעת טיהור אתני ורצח המוני בעזה.
טענות אלו הוסיפו לביקורת לפיה הערוץ פועל לא רק כגוף חדשותי אלא גם כזרוע להפצת מסרים פוליטיים.
ב-2015, +AJ זכה בפרס ובי 'האוסקר של האינטרנט' בקטגוריית "קולנוע ווידאו מקוון, חדשות ומידע".
ובתחומים נוספים : קולנוע ווידאו מקוון, חדשות ופוליטיקה: פרק בודד ("רצח הסטודנטים באיוטזינאפה מצית את מקסיקו ואת האינטרנט").
קולנוע ווידאו מקוון, דוקומנטרי: סדרה (AJ+ Short Docs).
אתרים ואפליקציות מובייל, חדשות (AJ+ Mobile App).
ב-2015, אפליקציית המובייל של +AJ הייתה מועמדת סופית לפרס "העיצוב הדיגיטלי הטוב ביותר בעולם" של החברה לעיצוב חדשות.
ב-2018 הערוץ זכה בשלושה פרסי מצוינות מידי איגוד העיתונאים המקצועיים בארצות הברית.
ב-2023 זכה הערוץ בפרס פיבודי עבור סרטון של המנחה דנה טקורי המציג 'יום בעיר חברון'.
ב-2024 זכה הערוץ בפרס פיבודי עבור סיקור מלחמת חרבות ברזל.
("דוט נט פריימוורק" או "תשתית דוט נט") היא שכבת תוכנה של מיקרוסופט שבאמצעותה מקודדות ומורצות תוכנות אחרות.
שכבה זו מספקת לתוכנות שרצות מעליה סט כלים ושירותים כגון: ניהול זיכרון, שליטה בהתקני קלט/פלט, הצפנת הודעות וכולי, כך שהמתכנתים אינם צריכים לכתוב ספריות עזר המספקות שירותים אלה, אלא רק את הלוגיקה העיקרית של התוכנה.
בנוסף, שימוש בשכבת תוכנה זו (הנקראת גם "סביבה וירטואלית") מאפשר להריץ תוכנות על פלטפורמות שונות: חלונות, לינוקס, יוניקס, טאבלטים, טלפונים סלולריים וכולי, בלי צורך בשינוי קוד התוכנה, כי התוכנה "מדברת" רק עם הסביבה הווירטואלית, וסביבה זו כבר יודעת איך לדבר עם הפלטפורמה הספציפית.
הפלטפורמה מספקת ממשק פיתוח אחיד הן לתוכנות שולחניות, לפיתוח אתרי Web, והן לתוכנות לסמארטפונים המריצים Windows Phone ואף מאפשרת לקשור ביחד התקני מחשוב שונים ולשתף ביניהם יישומים ומידע.
היא פותחה כמענה תחרותי לארכיטקטורת J2EE מבית סאן מיקרוסיסטמס.
בתחום התוכנות השולחניות, מספקת ספרייה אחידה לפיתוח על כל משפחת מערכת ההפעלה חלונות, החל מגרסת Windows 98, במקום ממשקי תכנות היישומים של מערכות ההפעלה עצמן, או ספריית MFC.
עד שנת 2016, יצאו אחת עשרה גרסאות של פלטפורמה זו.
בראש צוות הפיתוח עמד הישראלי יובל נאמן, לשעבר סגן נשיא חטיבת כלי הפיתוח במיקרוסופט העולמית.
שמה של הטכנולוגיה נלקח מסיומת האינטרנט שמציינת אתרים רשתיים, וזאת מכיוון שהטכנולוגיה פותחה בשיא בועת האינטרנט (אם כי גרסתה הרשמית הראשונה, גרסה 1.0, הוכרזה לאחר התפוצצות הבועה, בתחילת 2002).
פלטפורמת פיתוח זו תומכת במגוון רב של שפות תכנות, ביניהן:
וגם מחוללי יישומים כדוגמת PowerBuilder וסביבות כמו דלפי, מאפשרים עבודה בסביבה זו.
תפעוליות בינית (Interoperability): מאחר שלעיתים קרובות נדרשת יכולת לתקשר עם תוכניות ישנות שלא פותחו ב-NET., סביבת ה-NET.
מאפשרת להשתמש בפונקציונליות שמבוצעת בתוכניות שפותחו מחוץ לסביבת גישה לרכיבי COM מתאפשרת באמצעות מרחבי השם System.Runtime.InteropServices ו-System.EnterpriseServices וניתן לגשת לפונקציות אחרות באמצעות P/Invoke.
מנוע Common Runtime: שפות התכנות בסביבת NET.
במימוש של מיקרוסופט שפת ביניים זו אינה מפורשת אלא מהודרת בזמן ריצה (; just-in-time) לשפת מכונה.
אי תלות בשפה: סביבת NET.
משתמשת בתקן הנקרא Common Type System ובקיצור CTS.
תקן זה מגדיר את כל טיפוסי הנתונים והמושגים התכנותיים הנתמכים על ידי ה-CLR וכיצד הם יתקשרו או לא יתקשרו זה עם זה.
הודות לכך מאפשרת סביבת NET.
המרת מופעים של טיפוסים בין שפות שונות שנתמכות ב-.
ניידות: התכנון של סביבת ה-NET.
מאפשר ברמת התאוריה לפתח תוכנה שלא תהיה תלויה בפלטפורמה ושתעבוד במגוון פלטפורמות ללא צורך בהתאמת הקוד לכל אחת ואחת.
מיקרוסופט פיתחה תמיכה בסביבת NET.
בעבור Windows, Windows CE, ו-Xbox 360. הפירוט של ה-Common Language Infrastructure, של #C ושל C++/CLI מוגדר הן בתקני ECMA והן בתקני ISO, וכך יכולות חברות צד שלישי לפתח מימוש מתאים לסביבת NET.
ולשפות התכנות שלה שיתאים לפלטפורמות אחרות.
מיקרוסופט הגישה את טכנולוגיית לגופי תקינה בינלאומיים, והיא תוקננה בתקן ECMA-335. טכנולוגיה זו שואבת חלק ניכר מעקרונותיה ואף מעיצוב מערכת האובייקטים שלה, מטכנולוגיית Java.
בין היתר, היא משתמשת ברכיב החוצץ בין התוכנית המתבצעת לבין מערכת ההפעלה, המכונה Common Language Runtime, ושפתו נקראת Common Intermediate Language (בקיצור CIL, "שפת ביניים משותפת").
רכיב זה מהווה למעשה מכונה וירטואלית, המפרידה בין החומרה לתוכנה.
רכיב זה מאפשר לפתח בשפות שונות ועבור מעבדים שונים, כל עוד השפה מהודרת לקובץ היכול לרוץ על ה־CLR.
רכיב נוסף מהדר בדיוק בזמן (JIT – Just In Time) מהדר בזמן ריצה את קוד הביניים של המכונה הווירטואלית לקוד מכונה טבעי של המחשב הנוכחי, ומעניק ליישום יכולת להתבצע במהירות הקרובה למהירות של יישום שהודר לקוד מכונה טבעי, וזאת בדומה לשפת Java.
מיקרוסופט עצמה פיתחה את שפת , וכמו כן יצרה מחדש את שפת Visual Basic תוך התאמתה באופן מלא לעקרונות תכנות מונחה עצמים, והיא מכונה Visual Basic .NET עבור סביבת כמו כן יצרה מיקרוסופט גרסה של Java המכונה , גרסה של JavaScript המכונה JScript ואף גרסה "מנוהלת" (Managed) ל- המכונה .
יצירת גרסאות לשפות קיימות נועדה להקל על מפתחים שכבר היו מורגלים בשפות אלה, להגר אל סביבת בנוסף, חברות אחרות יצרו גם הן גרסאות של שפות אחרות שניתן להדר אל סביבת CLI, כמו למשל גרסת של שפת דלפי.
כמו כן פותחה שפה XSharp.
אחת מתוצאות תקנונו של ה־CLI היא שגם גופים אחרים רשאים לפתח מימוש של תקן זה.
ואכן, קיימים לפחות שני פרויקטים בקוד פתוח לפיתוח סביבות שלא יהיו קשורות למערכות החלונות דווקא – פרויקט מונו של חברת נובל ופרויקט דוט-גנו (GNU.).
שני פרויקטים אלה מפתחים גרסאות של ה-CLI עבור מערכות לינוקס ומק, ומערכות אחרות, כך שבדומה לטכנולוגיית ג'אווה, תוכנה שפותחה על פלטפורמה אחת תרוץ על כל פלטפורמה אחרת עליה מותקנת ה־CLI.
במקביל שפות פיתוח אופייניות לקוד הפתוח יצאו בגרסאות שעברו התאמה לסביבת הפיתוח של ה-, כך למשל PHP יצאה בגרסה העונה לשם Phalanger.
בשנת 2020 הוכרז כי לא יפותחו עוד גרסאות משמעותיות של NET Frameowrk, ושהפיתוח הפעיל יעבור לNET., ממשיכתה של NET Core.
תמיכה בפרוטוקול SOAP של ה-W3C, שמאפשר הפעלה ללא קשר בשפה מעל פרוטוקול HTTP.
תמיכה בחלוקת משימות בין שרת לתוכנת לקוח כגון דפדפן.
תמיכה בקריאה וכתיבה של קובצי XML
במימוש של מיקרוסופט, מדובר למעשה במעטפת לפונקציות ה-C של Windows עצמה האחראיות ליצירת ממשק המשתמש.
במימוש של "מונו", ממשק המשתמש מצויר על ידי אובייקט ציור הגרפיקה של
קריאה ל-API של מערכת ההפעלה מתוך התוכנית בצורה כמעט טבעית.
פעולה לא טריוויאלית, בהתחשב בכך שה-API כתוב בשפת C, בעוד שפות הן שפות אחרות, מוכוונות עצמים.
אובייקטים משותפים שבהן משתמשות כל השפות התומכות בסביבה זו.
אחד החסרונות העיקריים של הסביבה הוא שקוד ההרצה שהיא יוצרת הוא קוד ביניים קריא, שאפשר בכלים פשוטים להמירו לכל שפה ב-, כך שההגנה על אלגוריתם והזכויות של מפתחיו, כמו גם חסימת עקיפת מנגנון בקרת רישוי תוכנה, הפכה להיות קשה יותר, מאשר בקוד מהודר של שפה טבעית.
שיטת ההגנה המרכזית נקראת עירפול (obfuscation), שבו תוכן הקוד משונה לאותיות ומספרים חסרי משמעות.
חברת מיקרוסופט נתנה את דעתה על בעיה זו והוציאה עם חבילת הסטודיו גרסה רזה של התוכנה בשם Dotfuscator, שיעודה לערפל קובץ הרצה (EXE, DLL) שהודר בסביבת ה-
יש הטוענים נגד הנפח הרב של גרסאות ההרצה בגרסאות 3 של ה- בחלק ממערכות ההפעלה כדוגמת חלונות XP, כדי להריץ במחשב לקוח אפילו יישום קטן של ה- בגודל של 100K שמשתמש בתקשורת WCF, יש צורך להוריד ולהתקין קובצי הפצה בנפח של מאות מגהבייט.
(מכיוון שכל גרסה נבנתה אחת על השנייה, מי שרוצה להשתמש בתכונות המעודכנות בגרסה 3.5. צריך להתקין גרסה 3 בנפח 50 מגהבייט, גרסה 3.5 בנפח 197 מגהבייט ועוד 250 מגהבייט ל-NET 3.5 SP1.).
בגרסה 4 של ה-, בעיה זו תוקנה בחלקה (ונפח קובץ ההפצה שאיננו תלוי בגרסאות קודמות, עומד על 48 מגהבייט ל-x86 + x64).
פתרון נוסף לבעיה זו הוצג בגרסה 4 של והציע אפשרות לריצה תחת תת-קבוצה של רכיבי מערכת המכונה Client Profile.
ריצה בפרופיל זה מוגבלת לשימוש בספריות התשתית הנפוצות באפליקציות לקוח ובכך מאפשרת הקטנה של נפח קובצי ספריות ההרצה שהמשתמש מחויב להתקין.
בעוד שטבעם של התקנים שמרכיבים את ה- להיות חוצי פלטפורמות, יישום מלא של נתמך רק על Windows.
מיקרוסופט מספקת תמיכה מוגבלת עבור פלטפורמות אחרות כגון XNA עבור Xbox 360 ועבור Windows Phone 7, Silverlight, ו-Mac OS X.
קיימים מימושים חלופיים של CLR, ספריות מחלקת בסיס ומהדרים (לפעמים של ספקים אחרים), אך בזמן שכל המימושים הללו מבוססים על אותם תקנים, הם עדיין מימושים שונים עם רמות שונות של שלמות, בהשוואה לגרסה המלאה של ה- המשווקת בידי מיקרוסופט.
ב-2 באפריל 2014 מיקרוסופט הוציאה לאור גרסת בטא למהדר חדש בשם DotNET Native, המאפשר להדר קוד בשפת #C ו-VB.NET לקוד מכונה באופן ישיר (Native Code), ללא שימוש ב-JIT (מהדר דינמי – Just-In-Time Compiler).
לפי מיקרוסופט, מהדר זה מתבסס על המהדר של ויז'ואל סטודיו לשפת ++C, והוא מהדר סטטי.
מהדר זה מיועד ליישומי Windows Store בלבד (יישומים למחשבי לוח של מיקרוסופט), אך לפי מיקרוסופט, בעתיד המהדר יתמוך גם ביישומי "חלונות" למחשבים נייחים (Desktop Applications), אך הדבר לא התממש עד הרבעון הראשון של 2016.
היתרון הבולט במהדר זה הוא הביצועים – ניתן לכתוב קוד בשפת #C עם ביצועים דומים לקוד בשפת ++C, לפי מיקרוסופט.
בנוסף לכך, מהדר זה מאפשר ל-#C לרוץ על מספר פלטפורמות שונות, ומקשה על פענוח לשפת המקור של הקובץ המהודר (Assembly Executable).
יתרון נוסף הוא שאף על פי שהקוד הוא קוד מכונה, ניהול הזיכרון האוטומטי ושאר היתרונות של NET.
עדיין מתאפשרים באופן מלא לחלוטין, בניגוד לשפות אחרות שמתהדרות לקוד מכונה (כדוגמת ++C).
מהדר זה לא יחליף את מהדר ה-JIT, אך הוא יספק חלופה למהדר ה-JIT (ניתן לקבוע את סוג ההידור, JIT או Native, לפני ההידור).
ניהול הזיכרון של שפות המפותחות בסביבה זו נעשה באופן אוטומטי בניגוד לתכנות בשפה כדוגמת ++C.
ה-CLR מספק שירותים לטיפול בנושא של הקצאת זיכרון דינמית.
אובייקטים שהוקצו אינם דורשים ניקוי ידני בתום השימוש ויש מערכת של "איסוף זבל" שדואגת לפנות זיכרון של אובייקטים שכבר אינם בשימוש.
.38 Special היא להקת רוק אמריקאית, הוקמה ב-1975 על ידי דוני ואן זאנט, אחיו של מנהיג וסולן להקת לנרד סקינרד רוני ואן זאנט שנהרג בהתרסקות מטוס הלהקה ב-20 באוקטובר 1977. לאחר תקופה בה סגנונה היה דומה מאוד לסגנונה של לנרד סקינרד, פיתחה הלהקה צליל ייחודי משלה, בין מוזיקת קאנטרי לבלוז-רוק.
לאחר עיצוב סגנונה, נחלה הלהקה הצלחה עם מספר סינגלים ואלבומים בשנות ה-80 המוקדמות, בין היתר עם השירים "Caught Up in You", "If I'd Been the One", "Back Were You Belong" ו- "Like No Other Night".
לקראת סוף שנות ה-80 ירדה הפופולריות של הלהקה והיא דעכה בתחילת שנות ה-90.
מקור שם הלהקה הוא בקוטר נפוץ של קליעי אקדח, 0.38 אינץ' "מיוחד", המאפיין אקדחים תופיים.
ואן זנט (שירה), הקים את .38 Special יחד עם ג'ף קרליסי (גיטרה), דון ברנס (גיטרה, שירה), קין ליונס (בס), ג'ק גרונדין (תופים) וסטיב ברוקינס (תופים).
שנתיים לאחר מכן חתמה הלהקה עם חברת התקליטים A&M Records והוציאה את האלבום הראשון, שנשא את שמה.